༣༽ལས་དེ་ནས་ནམ་ཚབ་ཚུབ་ན།སྙུན་བོན་པོ།སྨག་བོན་པོ།འཇོལ་བོན་པོ་རྣམས་ཀྱང།ས་སར།གྱེར་ལ་མཆི།ཆི་ག་ནར་མ་ལ་ཐོ་རམ་དང་པོ་དུང་བུས་པ་དང།སྐུ་གཤེན་ཕངས་བོན་པོ་དང།རླད་བོན་པོ་དང།རིང་མཁན་དང།བཞེས་པའྀ་ཕྱག་གཙང་གཉིས།ཞེས་སྙུན་བོན་པོ་དང་།སྨག་བོན་པོ།འཇོལ་བོན་པོ།སྐུ་གཤེན་ཕངས་བོན་པོ།རླད་བོན་པོ།རིང་མཁན།ཕྱག་གཙང་བཅས་བོན་པོའི་རིགས་མང་དུ་བྱུང་ཡོད་ལ།སྤྱིར་མོ་འདེབས་པའི་བོན་པོ་ལ་ཕྱཱ་བོན་དང་།གཏོ་འཕེན་པའི་བོན་པོ་ལ་གཏོ་བོན།དཔྱད་འདེབས་པའི་བོན་པོ་ལ་སྨན་བོན་ལྟ་བུ།བོན་རིགས་མི་གཅིག་པའི་ཆོ་ག་གཉེར་བའི་བོན་པོ་ལ་ཟེར་ཞིང་།གཉའ་ཁྲིའི་སྐབས་སུ་བྱུང་བའི་བོན་ཤེས་པ་ཅན་བཅུ་གཉིས་དང་འདྲ།མཇོལ་བོན་འདི་ཡིག་རྙིང་གཞན་ལས་མང་དུ་འབྱུང་སྟེ།མཇོལ་བོན་ཞེས་པའི་འབྲི་ཚུལ་ཡང་ཡོད།ཐུའུ་བཀྭན་གྲུབ་མཐའ་ལས་བོན་གྱི་གྲུབ་མཐའི་འཕེལ་རིམ་གསུམ་ལ་མཇོལ་བོན།འཁྱར་བོན།བསྒྱུར་བོན་གསུམ་དུ་བགར་ཡོད།མཇོལ་ཞེས་པའི་ཐ་སྙད་དེ་གལ་ཆེན་ཞིག་ཡིན་རུང་དོན་གང་ཡིན་མི་ཤེས།